Datum: 26.7.2019

Spoštovani,

posredujemo vam odgovor na vprašanje gospodarskega subjekta za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo ga prejeli preko Portala javnih naročil.

POJASNILO:

Naročnik bo na spletni strani <https://www.jhl.si/javna-narocila-iz-podjetij> objavil popravek Poglavja 1: NAVODILA PONUDNIKOM ZA IZDELAVO PONUDBE v katerem so spremembe označene rumeno.

Naročnik prav tako spreminja besedilo Opombe pod pogojem v točki 11.4.4 Poglavja 1: NAVODILA PONUDNIKOM ZA IZDELAVO PONUDBE, tako da se sedaj glasi:

Skladno z 120. členom Gradbenega zakona je določeno: »Izvajalci, ki so do začetka uporabe tega zakona opravljali dejavnost gradbeništva in ne izpolnjujejo pogojev za opravljanje dejavnosti po tem zakonu, se morajo uskladiti s 14. členom tega zakona v roku dveh let od začetka uporabe tega zakona.«. Glede na predvideni začetek gradbenih del v zadnji četrtini leta 2019 in predviden rok izvedbe gradnje (ki presega obdobje dveh let od začetka uporabe Gradbenega zakona) je naročnik določil strožji pogoj kot ga dopuščajo določila 120. člena Gradbenega zakona, saj le-to opravičuje trajanje izvedbe predmetnega javnega naročila (ki presega obdobje dveh let od začetka uporabe Gradbenega zakona) in riziki povezani z izvedbo predmetnega javnega naročila.

Naročnik bo na spletni strani <https://www.jhl.si/javna-narocila-iz-podjetij> objavil popravek Poglavja 1: NAVODILA PONUDNIKOM ZA IZDELAVO PONUDBE v katerem so spremembe označene rumeno.

Naročnik prav tako spreminja besedilo Obrazca 14: IZJAVA O IZPOLNJEVANJU POGOJEV SKLADNO Z GRADBENIM ZAKONOM.

Naročnik bo na spletni strani <https://www.jhl.si/javna-narocila-iz-podjetij> objavil popravek Poglavja 1: NAVODILA PONUDNIKOM ZA IZDELAVO PONUDBE in dokumenta z Obrazci v word obliki, spremembe so označene rumeno.

Naročnik prav tako spreminja besedilo v točki 11.3 Poglavja 1: Ekonomski in finančni položaj (76. člen ZJN-3) v kateri so spremembe označene rumeno.

VPRAŠANJE:

Ali je lahko Vodja gradnje zaposlen pri podizvajalcu?
Zakaj mora imeti Vodja gradnje referenco za izgradnjo vakumske postaje? To je običajno izvajal izvajalec strojnih del, zato ima to referenco strojnik. Zahtevamo, da omilite te pogoj za Vodjo gradnje.

ODGOVOR:

Vodja gradnje mora biti imenovan v skladu s točko 11.4.4 razpisne dokumentacije.

VPRAŠANJE:

S postavljeno zahtevo, da mora podizvajalec v primeru sklicevanja na reference podizvajalca izpolnjevati pogoj bonitetne ocene, postavljate podizvajalce v neenakopravni položaj. Naročnika opozarjamo, da mora za vse podizvajalce določiti vse pogoje enako, v enakem obsegu in na enak način.
Naročnik bi tudi moral upoštevati ključno razliko med ponudnikom in podizvajalcem. Naročnik sklene pogodbo o izvedbi javnega naročila s ponudnikom, ki v celoti nosi odgovornost za izvedbo javnega naročila in s tem povezana tveganja morebitne nepravočasne ali neustrezne izpolnitve naročila. Podizvajalec pa je zgolj subjekt, ki za ponudnika (in ne za naročnika) izvede določeno storitev/gradnjo/dobavi blago, zaradi česar je razmerje s podizvajalcem stvar pogodbene svobode ponudnika. Iz navedenih razlogov za podizvajalce ni niti smiselno niti dopustno zahtevati enake pogoje, kot za ponudnike.
Naročnika pozivamo, da umakne zahtevo, da mora v primeru sklicevanja na podizvajalca tudi podizvajalec izpolnjevati pogoj bonitetne ocene.

ODGOVOR:

V skladu z zakonodajo (94.člen ZJn-3) mora naročnik biti seznanjen s (in potrditi) sodelovanjem podizvajalcev na javnem naročilu.

VPRAŠANJE:

Ali ste pri točki 11.4.3 Pogoji, ki jih mora izpolnjevati ponudnik, prekopirali stara navodila, ko še ni bila jasna definicija in vloga vodje del, ki se je določila z GZ-jem. ...na str. 30 piše v Opombi...S 1.6.2018 se prične uporabljati Gradbeni zakon....???! zato tudi iz navodil v tej točki ni jasno kaj zahtevate za predlaganega vodjo del, ki ga bomo določili v ponudbi, da bo izvajal vsa dela. GZ ne zahteva, da mora biti vodja del oz. vodja gradnje vpisan v IZS kot pooblaščeni inženir oz. da za to izpolnjuje vse pogoje. Prosimo vas, da še enkrat preučite zakone in napišite tako kot je prav.

ODGOVOR:

Naročnik spreminja pogoj pod točko 11.4.3, tako da se sedaj glasi:

»11.4.3 Ponudnikov vodja del izpolnjuje pogoje v skladu z Gradbenim zakonom za vodjo del, ki je zaposlen pri ponudniku za polni delovni čas ali za krajši delovni čas v posebnih primerih v skladu z ZDR-1.

V kolikor ponudnik oddajo ponudbo v skupnem nastopu s partnerji oziroma s podizvajalci morajo temu pogoju zadostiti vsi gospodarski subjekti, ki bodo izvajali dejavnost gradbeništva v okviru predmetnega projekta. Skladno z 12. odstavkom 14. člena Gradbenega zakona morajo tuji gospodarski subjekti zagotoviti sodelovanje vodje del, ki izpolnjuje v tej točki navedene pogoje, pri čemer njegova zaposlitev ni obvezna.

Pogoj je izpolnjen, če vodja del:

– izpolnjuje pogoje za pooblaščenega inženirja, določene s predpisom, ki ureja arhitekturno in inženirsko dejavnost,

– ima izobrazbo, pridobljeno po študijskih programih najmanj ravni prve stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih prve stopnje, ali višješolsko strokovno izobrazbo tehnične smeri s področja graditve objektov, ali srednješolsko izobrazbo tehnične smeri s področja graditve objektov, ima najmanj tri leta delovnih izkušenj na področju izvajanja gradenj, opravljen strokovni izpit za vodenje del pri Inženirski zbornici Slovenije (v nadaljnjem besedilu: IZS) in bo v času izvedbe projekta lahko vpisan v imenik vodij del pri IZS,

– izpolnjuje pogoje za mojstra s področja gradbeništva in bo v času izvedbe projekta lahko vpisan v imenik vodij del pri Obrtno-podjetniški zbornici Slovenije (v nadaljnjem besedilu: OZS) ali

– izpolnjuje pogoje za delovodjo in bo v času izvedbe projekta lahko vpisan v imenik vodij del pri Gospodarski zbornici Slovenije (v nadaljnjem besedilu: GZS).

Pogoj za vodjo del je prav tako izpolnjen, če bo v času izvedbe projekta izvajalec, ki izpolnjuje pogoje po predpisih, ki urejajo opravljanje obrtne dejavnosti, in izvaja dejavnost na obrtni način, lahko imel nosilca dejavnosti vpisanega v imenik vodij del pri OZS.

Pogoj za vodjo del lahko izpolnjuje tudi posameznik, ki ne izpolnjuje pogojev za pooblaščenega inženirja, če ima priznano poklicno kvalifikacijo v skladu s predpisom, ki ureja priznavanje poklicnih kvalifikacij za vodjo del v skladu z določbami 14. člena Gradbenega zakona, in bo v času izvedbe projekta lahko vpisan v imenik pristojne zbornice.

Izvajalec, ki prevzame:

– izvedbo celotne gradnje ali pretežnega dela gradnje manj zahtevnega objekta mora imeti za potrebe vodenja del, zaposlenega vodjo del, ki ima najmanj višješolsko strokovno izobrazbo tehnične smeri s področja graditve objektov in bo v času izvedbe projekta lahko vpisan v imenik vodij del pri IZS.

Posamezniki, ki so državljani tretjih držav in želijo nastopati kot vodje, se lahko vpišejo v imenik pristojne zbornice pod pogojem materialne vzajemnosti, če so njihove pridobljene kvalifikacije enakovredne tistim, ki se zahtevajo za državljane Republike Slovenije. Materialna vzajemnost obstaja, če državljan Republike Slovenije v državi državljana tretje države lahko opravlja reguliran poklic pod enakimi ali podobnimi pogoji, pod katerimi ga lahko opravljajo v Republiki Sloveniji državljani tretje države in izpolnjevanje katerih za državljana Republike Slovenije ni bistveno težje, kakor je v pravnem redu Republike Slovenije predpisano za državljane tretje države. Pri dvojnem državljanstvu državljana tretje države se pri ugotavljanju vzajemnosti upošteva pravni red tiste države, v kateri ima stalno prebivališče, oziroma pravni red tiste države, v kateri je imel stalno prebivališče pred pridobitvijo dovoljenja za stalno prebivanje v Republiki Sloveniji. Če je posameznik brez državljanstva, se pri ugotavljanju vzajemnosti v vlogi opredeli, ali se upošteva pravni red države njegovega rojstva, države, v kateri ima stalno prebivališče, ali države, v kateri je imel stalno prebivališče pred pridobitvijo dovoljenja za stalno prebivanje v Republiki Sloveniji.

Vodja del bo moral biti v času ko nastopa kot vodja del, vpisan v ustrezen imenik pri pristojni poklicni zbornici.

Opomba:

Skladno z 120. členom Gradbenega zakona je določeno: »Izvajalci, ki so do začetka uporabe tega zakona opravljali dejavnost gradbeništva in ne izpolnjujejo pogojev za opravljanje dejavnosti po tem zakonu, se morajo uskladiti s 14. členom tega zakona v roku dveh let od začetka uporabe tega zakona.«. Glede na predvideni začetek gradbenih del v zadnji četrtini leta 2019 in predviden rok izvedbe gradnje (ki presega obdobje dveh let od začetka uporabe Gradbenega zakona) je naročnik določil strožji pogoj kot ga dopuščajo določila 120. člena Gradbenega zakona, saj le-to opravičuje trajanje izvedbe predmetnega javnega naročila (ki presega obdobje dveh let od začetka uporabe Gradbenega zakona) in riziki povezani z izvedbo predmetnega javnega naročila.

Skladno s 120. členom Gradbenega zakona je določeno, da:

- osebe, ki so na dan začetka uporabe tega zakona vpisane v imenik pooblaščenih inženirjev pri Inženirski zbornici Slovenije in imajo samo strokovni izpit za odgovorno vodenje del, Inženirska zbornica Slovenije vpiše v imenik vodij del v skladu s 14. členom Gradbenega zakona in jim izda pooblastilo za tisto stroko, za katero so opravili strokovni izpit, če predložijo dokazilo o zaposlitvi in dokazilo o sklenjenem zavarovanju odgovornosti za škodo skladno z zahtevami tega zakona. Če navedenih dokazil v šestih mesecih od začetka uporabe tega zakona ne predložijo, jim pooblastilo za vodenje del miruje

- osebe, ki lahko ob začetku uporabe Gradbenega zakona na podlagi ZGO-1 nastopajo kot odgovorni vodje del ali odgovorni vodje posameznih del, morajo podati vlogo za vpis v imenik vodij del za tisto stroko, s področja katere imajo opravljen strokovni izpit po ZGO-1 in za objekte iste stopnje zahtevnosti kot po ZGO-1, pri čemer morajo predložiti dokazila o izpolnjevanju pogojev za vpis v imenik vodij del v skladu z določili Gradbenega zakona. Če posamezniki ne vložijo vloge za vpis v roku dveh let po začetku uporabe tega zakona, izgubijo že pridobljene pravice.«

VPRAŠANJE:

Spoštovani,
V točki 11.3.3 razpisne dokumentacije zahtevate, da morajo imeti tekočo bonitetno oceno SB6 tudi podizvajalci.
Naročnika pozivamo, da spremenijo navedeni pogoj za podizvajalca vsaj na bonitetno oceno SB7, saj ponudnik v celoti odgovarja za podizvajalca in je naveden pogoj nepotreben in diskriminatoren. V kolikor investitor navedenega pogoja ne bo spremenil, bomo primorani vložiti revizijo na razpisne pogoje.
Hvala in lep pozdrav.

ODGOVOR:

Naročnik je spremenil točko 11.3.3. razpisne dokumentacije in spremembo objavil na svoji spletni strani.

VPRAŠANJE:

Naročnik v okviru enovitega referenčnega pogoja dejansko razpisuje več referenčnih pogojev, pri čemer posamezni od njih konkurenco izjemno omejujejo. Referenčne pogoje z izvedbo del na projektih v Sloveniji v obdobju od 1. 1. 2014 do današnjega dne izpolnjuje v celoti samo en ponudnik, postavljena zahteva številnim sicer usposobljenim ponudnikom pa onemogoča sodelovanje.

Naročnik lahko zahtevo umakne ali pa podaljša obdobje priznavanja referenc na 15 let pred rokom za prejem ponudb. Tudi ZJN-3 v a) točki osmega odstavka 77. člena ZJN-3 določa, da lahko naročnik zaradi zagotovitve ustrezne ravni konkurence po potrebi navede, da bo upošteval dokazila o ustreznih gradnjah, opravljenih pred več kot petimi leti.

V primeru ohranitve obstoječega besedila pogoja bi bila konkurenca v konkretnem primeru omejena samo na enega ponudnika, kljub temu da drugi ponudniki razpolagamo z izkušnjami, vendar v daljšem časovnem obdobju. Iz navedenega razloga pozivamo naročnika, da zahtevo umakne ali pa potrdi, da bo kot referenčno obdobje namesto od 1. 1. 2014 upošteval 15 let pred rokom za oddajo ponudb.
Hvala.

ODGOVOR:

Naročnik ne bo spreminjal zahteve glede referenčnega pogoja.

Lepo pozdravljeni!

JAVNI HOLDING Ljubljana, d.o.o.

Sektor za javna naročila